b'\n_START_ARTICLE_\nVeliki povodni konj\n_START_SECTION_\nZna\xc4\x8dilnosti\n_START_PARAGRAPH_\nPovodni konji imajo mo\xc4\x8dno valjasto telo in orja\xc5\xa1ko glavo. Ve\xc4\x8dino dneva pre\xc5\xbeivijo napol potopljeni v vodi. Dolgi so okrog 4,5 m in tehtajo od dve do tri tone. Na dan pojedo do 40 kilogramov hrane. \xc5\xbdivijo pribli\xc5\xbeno 50 let. V ko\xc5\xbei imajo \xc5\xa1tevilne \xc5\xbeleze, ki jih varujejo pred \xc5\xa1kodljivimi vplivi ultravijoli\xc4\x8dnih \xc5\xbearkov.\n_START_SECTION_\nRaz\xc5\xa1irjenost\n_START_PARAGRAPH_\nPred zadnjo poledenitvijo je povodni konj \xc5\xbeivel po vsej Severni Afriki in  Evropi, in lahko, \xc4\x8de voda pozimi ne zmrzne, \xc5\xbeivi tudi v hladnej\xc5\xa1em podnebju. Vrsta je v zgodovinskih \xc4\x8dasih \xc5\xbeivela tudi v Nilskem obmo\xc4\x8dju Egipta, vendar je bila do danes izkoreninjena. Po pripovedovanju Plinija Starej\xc5\xa1ega je bilo najbolj\xc5\xa1e mesto v Egiptu za lov na to \xc5\xbeival v nome Saite (Naravna zgodovina 28.121); \xc5\xbeival je bilo vzdol\xc5\xbe rokava Damietta mogo\xc4\x8de najti \xc5\xa1e tudi po arabskem zavojevanju leta 639. Kostne ostanke povodnih konj, stare okrog 180.000 let, so na\xc5\xa1li celo na Malti, pri G\xc4\xa7ar Dalam (Votlini teme). Veliki povodni konji \xc5\xa1e vedno \xc5\xbeivijo v rekah in jezerih Ugande, Sudana, Kenije, severa Demokrati\xc4\x8dne republike Kongo in Etiopije, zahoda Gambije kot tudi v Ju\xc5\xbeni Afriki (Bocvana, Republika Ju\xc5\xbena Afrika, Zimbabve, Zambija).  Lo\xc4\x8dena populacija \xc5\xbeivi v Tanzaniji in Mozambiku.\n_START_SECTION_\nUmetna raz\xc5\xa1irjenost\n_START_PARAGRAPH_\nKolumbijski mafijski \xc5\xa1ef, politik in podjetnik Pablo Escobar je od \xc5\xbeivalskega vrta v Kaliforniji kupil \xc5\xa1tiri osebke povodnega konja in jih naselil v svoj privatni \xc5\xbeivalski vrt.  Po njegovi smrti v 1990-ih, pa se je vrsta umetno naselila v tropskih obmo\xc4\x8djih, predvsem v \xc5\xa1ir\xc5\xa1i okolici ru\xc5\xa1evin escobarjevega posestva. Njihovo \xc5\xa1tevilo vztrajno raste, saj v ekosistemu Ju\xc5\xbene Amerike nima naravnih sovra\xc5\xbenikov.'